作者：陈著
词牌/韵律：沁园春

paragraphs: 人生功名，在醉梦中，早须掉头。
自南宫一券，尘泥偶脱，前程双毂，日月如流。
蕙帐真盟，菜羹馀味，江上归舟谁得留。
谁知道，有邵平瓜圃，何日封侯。
天天又不人由。
奈危世山林也有忧。
况青岗不助，晋家风鹤，黑云直卷，吴分星牛。
分寸残生，万千魔障，他事如今都罢休。
关心处，是离离禾黍，故国宗周。